section_heading: Životopis
paragraph_text: Rođen u Bogdašićima. U Zagrebu odrastao i školovao se. Diplomirao na Kemijsko-tehnološkom odjelu Tehničkog fakulteta 1958. i doktorirao 1969. Studijski se nekoliko puta usavršavao u SAD-u, kod poznatog profesora Carla S. Marvela i kod profesora Jerryja Higginsa). Gostovao na Sveučilištu u Massachusettsu na poziv profesora Otta Vogla. Uz to je studijski boravio u Zapadnoj i Istočnoj Njemačkoj, Poljskoj i Francuskoj. Od 1963. radio je u bio je zaposlen u Institutu OKI u Zagrebu. Nakon četiri godine radi u Ini u odjelu Razvoja i istraživanja. Nakon dugog boravka u gospodarstvu, postao je sveučilišni profesor na svom matičnom fakultetu. Godine 1989. redovni je profesor na Tehnološkom fakultetu, u Zavodu za tehnologiju nafte i petrokemiju. Predavao i na Tehnološkom fakultetu u Splitu i Šumarskom fakultetu u Zagrebu. Vodio je kolegije Kemija petrokemijskih procesa, Polimerna kemija, Kopolimerizacije i kopolimeri te Petrokemijski monomeri i polimeri. Umirovljen 1. listopada 2004., ali je i dalje znanstveno, stručno i društveno pridonosio razvoju znanosti, struke i društva.